คืออาการเริ่มตอนตื่นนอน มีอาการปวดจี๊ดๆเป็นระยะๆ ทิ้งห่างประมาณ 10-20 วิ ไม่มีอาการคลื่นไส้อาเจียน ปวดจี๊ดๆอย่างเดียว เป็นมาทั้งวันแล้วครับควรทำยังไงดีครับ
สวัสดีค่ะ อาการปวดจี๊ดๆที่ข้างหลังศีรษะ อาจเกิดจาก-ปวดจากปลายเส้นประสาทอักเสบ มักปวดจี๊ดๆ เป็นๆหายๆ-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ อากาศร้อนหรือหนาวจนเกินไปอาจทำให้ปวดมากขึ้นได้-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมองอาการปวดหัวที่อันตรายได้แก่ปวดหัวมากจนรบกวนชีวิตประจำวัน นอนหลับไปแล้วต้องตื่นขึ้นมาเพราะความปวด หรือมีความผิดปกติของระบบประสาทร่วมด้วยเช่นอ่อนแรง พูดไม่ชัด ปากเบี้ยว คลื่นไส้อาเจียนมาก ไข้สูง แนะนำว่าควรไปพบแพทย์ค่ะเพื่อตรวจร่างกายทางระบบประสาทอย่างละเอียดว่าไม่มีภาวะอันตรายหรือภาวะทางสมองค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรงหรือเกร็งศีรษะมาก พักสายตา และสังเกตอาการดังกล่าวไป